Ine Marie Wilmann

Ine Marie Wilmann (født 1985) er en norsk skuespiller fra Rykkinn i Bærum.Profil hos Trøndelag Teater

Wilmann gikk ut av Teaterhøgskolen (KHiO) våren 2011, etter et fireårig studium. Hun debuterte som skuespiller ved Teatret Vårt i Molde i rollen som Elis i stykket Blindpassasjer høsten 2011. Etter dette var hun med på Riksteatrets turné med Anna Karenina våren 2012, i rollen som Kitty. Etter dette var hun med i Riksteatrets forestilling Fruen fra havet i rollen som Hilde. Vinteren 2013 var Wilmann å se i rollen som Aricia i stykket Fedra, basert på verket av Jean Racine. Høsten 2013 spilte Ine Marie Wilmann rollen som Anne Frank i oppsetningen Anne Franks dagbok på Den Nationale scene i Bergen.

Ine Marie Wilmann fikk sin TV-debut i NRK-serien Ansur. Hun har også spilt rollen som Hege i Størst av alt, en norsk drama-serie på seks episoder som gikk på NRK1 vinteren 2007. I 2011 spilte Wilmann rollen som Liv Tone i spillefilmen Jeg reiser alene, i trilogien om Jarle Klepp, basert på bøkene til Tore Renberg.

For sin rolle i spillefilmen De nærmeste vant hun Amandaprisen 2015 i klassen beste kvinnelige skuespiller og Kanonprisen 2015 i klassen beste kvinnelige hovedrolle. Hun vant Gullruten 2016 i klassen beste kvinnelige skuespiller for Det tredje øyet og ble nominert til Amandaprisen 2019 og Kanonprisen 2018 i klassen beste kvinnelige skuespiller for Sonja. I 2023 vant hun Amandaprisen 2023 i klassen beste kvinnelige birolle for sin rolle i filmen Krigsseileren.

 Filmografi 
 Kalde føtter (2006)
 Reprise (2006)
 Størst av alt (2007)
 Jeg reiser alene (2011)
 Flink pike (2014)
 Det tredje øyet (2014–2016)
 De nærmeste (2015)
 Erica (2016)
 Ingenting tar noensinne slutt (2016)
 ZombieLars (2017–)
 Sonja (2018)
 Exit (2019, 2021, 2023)
 Blodtur (2020–)
 Dianas bryllup (2020)
 Furia (2021)
 Krigsseileren (2022)
 Troll (2022)
 Folk og røvere i Kardemomme by (2022, stemme)
 Victoria må dø (2024)

 Priser og nominasjoner 
 Pris  Kategori  For verk  Resultat Amandaprisen 2015  Beste kvinnelige skuespiller  De nærmeste    Kanonprisen 2015  Beste kvinnelige hovedrolle   Gullruten 2016  Beste kvinnelige skuespiller  Det tredje øyet   Kanonprisen 2018  Beste kvinnelige hovedrolle  Sonja   Amandaprisen 2019  Beste kvinnelige skuespiller   Filmfestivalen i Berlin 2019  Shooting Star     Haugesund Walk of Fame 2023       Amandaprisen 2023  Beste kvinnelige birolle  Krigsseileren   Gullruten 2024  Beste skuespiller birolle drama  
 Referanser 

 Eksterne lenker 


Kategori:Norske skuespillere
Kategori:Skuespillere ved Riksteatret
Kategori:Skuespillere ved Den Nationale Scene
Kategori:Skuespillere ved Trøndelag Teater
Kategori:Amandaprisen 2015
Kategori:Amanda for beste kvinnelige hovedrolle
Kategori:Amanda for beste kvinnelige birolle‎
Kategori:Amandaprisen 2023
Kategori:Vinnere av Gullruten for beste skuespiller
Kategori:Vinnere av Kanonprisen
Kategori:Alumni fra Rud videregående skole